NBA ČEMPIONĀTS
SĒRIJAS FINĀLS LAKERS 4 - SIXERS 2
Divi gredzeni, nolādēts.
Tas nav nekāds joks, ka es jums saku.
Smags darbs, sāpes, gari pārlidojumi, ilgstoši nesatikta ģimene.
Iemesls: mīlestība un slava.
Tā apklusina iekšējo balsi, kas saka, ka nespēsi, ka citi ir labāki.
Pie joda to balsi! Es esmu izcils. Mēs visi esam.
Tagad dzirdu jaunu balsi, kas saka, ka nekad vairs nezaudēšu.
Esmu augstākajā virsotnē un tur palikšu.
SPORTS KAD VIŅI MĒROSIES SPĒKIEM?
PĒC DŽEFA PĒRLMENA ROMĀNA SHOWTIME MOTĪVIEM
PĒC VIENA GADA 1983
Sveicināti, esmu Čiks Hērns Spectrum arēnā Filadelfijā,
kur Lakers atkal mērosies spēkiem ar Filadelfijas 76ers.
NBA FINĀLS LAKERS PRET 76ERS
Lakers būtu pirmā komanda 14 gadu laikā, kas kļuvusi par čempioni
divus gadus pēc kārtas.
Šāds sasniegums bija pa spēkam
vienīgi Bostonas Celtics 1969. gadā.
Tā bija izcila komanda.
Piekrītu. Šķiet, ka šī ir vēl labāka.
Jā, Lerijs izgāzās, tāpēc atkal spēlējam pret Sixers.
Labā ziņa - mēs to jau esam paveikuši. Divreiz.
Trešā reize būs īpaša.
Kurš grib uzvarēt čempionātā?
Saņemsimies. Aiziet!
Aiziet! Ko?
Hei!
Kas te notiek, ballīte, nolādēts?
Viņi izsalkuši pēc uzvaras, grib atriebties.
Jāuztver nopietni.
Šī nav ballīte. Nekļūstiet pašapmierināti.
Viņi nejokos. Spēlēs nopietni.
Savācieties. Ejiet un sadodiet pa pakaļu.
-Pasūtīji siera steiku? -Jā.
-Briesmīgs. Ne te siers, ne steiks. -Katram savs.
Šodien viņi piedzīvos dežavū.
1. SPĒLE
Malons triec grozā. Karīms jau sākumā izskatās bezspēcīgs.
Kāds būs viņa pretuzbrukums?
Divkārtējais vērtīgākais spēlētājs, ABA spīdeklis,
dominē pār Karīmu ik uz soļa.
SĒRIJA 0-1
Sasodīts!
Sixers šovakar dominē pār Lakers.
Spēle ne tuvu nebija vienlīdzīga.
Vai tu spēj apturēt Mozesu?
Varbūt esi karjeras norietā, un viņš ir par stipru?
Tā bija viena spēle.
2. SPĒLE
Tonijs dodas pāri laukumam. Jau guvis 15 punktu 76ers.
Gūst vēl vienu.
-Mozess, kā tad! -Ko tu cepies par viņu?
Niksons met. Nekā.
Neredzi, ka esmu ievainots? Palīdzi!
Izmanto savu.
Niksons ar nobrāztu plecu cenšas tikt līdzi Tonijam.
Endrjū Tonijs 76ers labā guvis jau 19 punktu.
Otrajā spēlē uzvar Sixers.
Norma Niksona stiprā puse vienmēr bijis ātrums,
bet šovakar viņš netiek līdzi jaunajam
precīzajam metējam Tonijam.
3. SPĒLE
Nesteidzies. Sedz ar ķermeni.
Mozess zemu. Ar ķermeni grūž Karīmu vienu, divas reizes. Triec grozā!
Par vecu!
Šovakar Mozess tiešām pelnījis iesauku Padomes priekšsēdētājs.
Uz pretējo pusi! Nolādēts! Kustiniet bumbu!
Railijs kliedz līdz aizsmakumam, taču nespēj pretoties
asajiem Sixers uzbrukumiem.
SĒRIJA 0-3
Viņi iegūst bumbu, cīnās.
Viņi vinnē, jo spēlē agresīvi.
Vēlas to vairāk. Ko jūs gribat? Vasaras atvaļinājumu?
4. SPĒLE
Lakers vēl cer uz brīnumu,
taču neviena komanda nav atspēlējusies no 3-0.
Nekad? Cīņa ir sākusies.
Maģiskais no apakšas. Bumba izsista. Dakteris saka: "Prom!"
Tev taču ir komandas biedri.
Jāteic, ka Džūljuss spēlē ar iedvesmu,
cerot beidzot uzvarēt NBA čempionātā.
LA izmisīgi cīnās.
Šogad Sixers ir pavisam cita komanda.
Arī Lakers mainījušies.
-Maģiskais pa apakšu. -Maģiskais!
-Bumbu! Esmu brīvs! -Viņš ir sprukās.
Bumbu! Bumbu!
Viņam jāatbrīvojas no bumbas.
Met tālmetienu.
Tas nav precīzs.
Mo Čīkss dodas pretuzbrkumā un gūst punktus.
LAKERS ZAUDĒ
Vai tas ir ļauns prieks, ja uzvara ir pelnīta?
SĒRIJĀ 0-4
Šī komanda tiešām to pelnījusi, pārliecinoši uzvarot
un piepildot Mozesa prognozes, ka 76ers ar četrām spēlēm
atnesīs Filadelfijai uzvaru čempionātā.
LAKERS TUKŠĀ
Es teicu, ka uzvaras apklusina nejauko iekšējo balsi?
Nu tā ir pamodusies un pazudina mani.
Izsaukšu taksi.
Labi.
Viņš to paredzēja.
Reds. Teica, ka nenoturēsimies.
Izteica nolādētu pravietojumu.
Varēsi atgriezties pie nekustamā īpašuma.
Vai redzēji spēli?
Dzirdēju.
Labas ziņas, puika.
Ar šiem ir cauri.
Tika tālāk par mums.
Tika līdz galam un izgāzās.
Bass to risinās ar naudu, bet Vests tagad ir galvenais un nomīzīs.
Galvenais, ka nav pamata zem kājām.
Karīms ir norietā, bet tavs draugs Maģiskais nav līderis.
Viņš nav kā tu.
Šī būs mūsu desmitgade.
Viņi pagozējās slavas saulītē. Un viss.
Ceru, ka ne.
Kamēr nebūšu ticis pie iespējas.
Nulle!
Nolādēta nulle!
Nespējām vinnēt nevienu spēli!
-Dabūjām pa pēcpusi. -Ievainojumi.
-Ko tu saki? -Ievainojumi.
Viņš saka - ievainojumi, bet vajadzētu vainot mani.
Pērn kļuvu par ģenerālmenedžeri, un Bils man atstāja dāvanu.
Pirmo drafta izvēli, un es izvēlējos Džeimsu Vortiju.
-Skaista Džordana piespēle Vortijam! -Izcila spēle! Vortijam!
Spožākais spēlētājs labākajā koledžas komandā,
kurā bija arī puika vārdā Maikls Džordans.
Vortijs salauza kāju četras spēles līdz nolādētajām finālspēlēm.
Tā nebija īstā problēma. Vajadzēja veikt izmaiņas.
Nē. Pat ja tavā vietā būtu Džons Vudens, nekas nebūtu citādi.
Spēlētāju saraksts ir kļūdains. Jāveic izmaiņas.
-Nopietnas. -Tieciet skaidrībā.
Ātri! Izniekojām veselu gadu. Es to vairs nepieļaušu.
PĒC TRIM MĒNEŠIEM
Esmu brīvais aģents jau trīs mēnešus. Nevari atrast piedāvājumu?
Tas esmu es, izcilais White Knight.
Ja sezona būtu noslēgusies citādi, tev būtu daudz piedāvājumu.
Kas notika ar Ņujorku? Maza alga?
-Nē. -Esmu gatavs piekāpties.
Gribu atgriezties mājās. Būt ar ģimeni.
Zaudējuši interesi.
Radās zināmas bažas. To teica viņi, ne es.
Es uzskatu, ka esi lielisks spēlētājs.
Pie vainas...
Pie vainas tava attieksme.
Dieva dēļ!
Gan ģērbtuvē, gan medijos.
Mūsdienās visi grib personības, kas saprotas ar faniem.
Man jāizdabā fanātiķiem un lišķiem?
-Tu varētu mazliet papūlēties. -Papūlēties?
Es pārspēšu gūto punktu rekordu! Vai tas neko nenozīmē?
Jā. Līga varēs izrādīt tevi visu zvaigžņu spēlēs,
lai opis var palielīties sīčiem:
"Savulaik redzēju viņu spēlējam."
Vienkārši jābeidz karjera.
Labāk pieņem šo izaicinājumu.
Iemācies sarunāties ar maksātspējīgo publiku.
Ej aprunājies ar bērniem skolās.
Piedalies pasākumos, nobučo kādu zīdaini, pietēlo.
Es spēlēju basketbolu.
Kamēr to darīsi, saņemsi viņu uzmanību.
Šī ir lieliska iespēja sevi pārveidot,
kļūt pielaidīgākam, draudzīgākam.
Tas nāktu tev pašam par labu,
kad beigsi karjeru un kļūsi par treneri, diktoru vai reklāmas seju.
Pie joda!
Jādejo pēc viņu stabules?
Apnicis gaidīt, kad būsiet izvērtējuši. Pagājuši trīs mēneši.
Mēs nestartēsim ar to pašu komandu, kura izgāzās visas pasaules priekšā.
Stērlingam ir vērā ņemams piedāvājums.
Pietaupi nebaltai dienai.
-Centīšos. -Vienu mirkli.
Džerij, es tev pārzvanīšu. Atā.
Sveiks, svešiniek.
Necerēju tevi šeit satikt.
Tikai tagad pārrodies mājās?
Tikai tagad pamanīji, ka manis nav?
Es strādāju.
Jā. Es izklaidējos.
Visu nakti?
Ko lai saka...
Smalki ļaudis sarīkoja ballīti.
Seni draugi.
Nojautu, ka tā teiksi.
Esi salietojusies?
Es ballējos.
Ko ļaudis dara, kad ballējas?
Ko tu dari?
Ko tas nozīmē?
Neko.
Kāpēc tā saki?
Vai tev ir netīra sirdsapziņa,
Basa kungs?
Kas notiek?
Tu dari savas lietas, es - savējās.
To nozīmē šis gredzens, pareizi?
Nē, tu lieliski zini, ko tas nozīmē.
Mēs dibinām ģimeni.
Jā, tiklīdz komanda būs uz sliedēm.
Paklau, tā nav ēka.
Es nevaru noalgot santehniķi un aiziet.
Tā ir dzīvs, elpojošs organisms, kam nepieciešama mana uzmanība.
Jā, dzīvi organismi ir sarežģīti.
Pēc dažām nedēļām Lakers sāks jauno sezonu,
taču nav veikuši nekādas izmaiņas.
Kā redzējām finālā, Maģiskais viens pats netiek galā.
Viņš pārcentās!
Jā, varbūt. Bet, ja viņš būtu Lerijs Bērds...
Es tev saku, Kuka. Lai kur es pagrieztos,
visur runā un raksta
par Leriju Bērdu, nolādēts.
Es esmu ieguvis divus gredzenus, bet mani ignorē.
Viņi tevi nemīl.
Viņiem patīk, kā tu liec justies.
Kad lieku justies kā uzvarētājiem.
-Un kad ne? -Tad viņi mani ienīst.
Tad kāpēc tu viņiem velti savu dzīvi?
Tur tā lieta - ne viņiem, bet basketbolam.
Tas ir tas pats.
Ko tad man darīt? Kļūt vienaldzīgam?
Es saprotu, cik nogurdinoši
ir veltīt sirdi un dvēseli kādam, kurš neko nedod pretī.
Ko tu? Es dodu pretī.
Man jāsakravā soma.
-Tu zini, ka to vēlos. -Esi teicis.
CV ERLĪTA KELLIJA
Ļauj man tev to pierādīt. Tu bruksi šurp?
Varbūt satiekamies?
Tu esi Losandželosā, bet mana sanāksme ir Sandjego.
Tad atbrauc pie manis.
-Man jābrauc pie tevis? -Sākusies pirmssezona.
Un es zinu, cik tā svarīga.
Ko man iesākt?
Neko. Tu darīji, ko varēji.
Man jābeidz.
Sazvanīsimies drīz?
Sazvanīsimies drīz, Kuka.
Atā.
Jūs tam neticēsiet.
Visu vasaru meklēju risinājumu.
-Kurai aklajai vistai tiek grauds? -Kurai?
-Dr. Džerijam Basam. -Nemuldi.
-Nē. -Kāds grauds?
Kurš tas ir?
Svens Neiters.
Nemuldi, vecīt.
Bingo!
Septiņas pēdas zviedru gaļas.
-Viņš ir milzis. -Palīdzētu kapteinim pret Mozesu.
Noteikti palīdzētu kapteinim!
Turklāt pierunāju atdot savu pirmā raunda drafta izvēli.
-Puiku vārdā Bairons Skots. -Labi spēlē?
Protams, ka labi.
Pats viņu izraudzījos. Trāpīs grozā, stāvot aiz durvīm.
Garš, ātrs, laukumā negants pēc velna.
Finālā Maģiskais būtu varējis šim piespēlēt uz sānu līniju.
Jā, paplašināt uzbrukumu.
Kaut pēcpusi paplašināt.
Tas mani satrauc. Kuru viņi grib pretī?
Tā ir mūsu dilemma.
Jaunais īpašnieks sev sapircis komandu.
DONALDS STERLINGS SANDJEGO CLIPPERS
Grib izveidot sev nabagmājas Lakers.
Saskries salašņas no dienvidiem. Gribēs kādu no pirmā sastāva.
-Ne kapteini vai Maģisko. -Kapteini noteikti ne.
Neesmu pirmoreiz ar pīpi uz jumta.
Viņš grib kādu no smalkā gala. Tātad ne Rembisu.
Viņš ir viduvējība.
Vilkss bija vienreizējs finālspēlēs.
Piekrītu, tev taisnība.
Izcils finālspēlēs. Turklāt nav cimperlīgs.
NORMS NIKSONS
-Sasodīts. -Jā.
FORUMS
Jā, es saprotu, ka nav viegli to apjēgt.
Tu runāji vēl ar kādu?
Nē.
Runāju ar galveno čali.
Šī ir kapteiņa komanda.
Tā mēs sakām, taču, laikam ejot,
tu būsi tas, kuram rokās ir bumba, kuru citi uzlūko kā galveno.
Ja tev ir iebildumi, būs jāpārceļas.
Sasodīts, nu nezinu.
-Mana dzīve ir šeit. -Saprotu.
Komandas vadītājam jāpieņem smagi lēmumi.
Ja vien nevēlies aizvadīt vēl vienu tādu vasaru.
Neviens to nevēlas.
Nu, tad tagad ir īstais brīdis.
Mums ir jāuzvar.
Tieši tā.
Mums ir jāuzvar.
FORUMA KLUBS
EMMY UN TONY BALVU LAUREĀTE AKTRISE UN DEJOTĀJA
PASAULSLAVENĀ HOREOGRĀFE, TOPOŠĀ NIKSONES KUNDZE DEBIJA ALLENA
Zaudējām visas spēles, bet šis mēģina iekļūt Soul Train.
Nav brīnums, ka nestrādā pie aizsardzības.
Aizņemts ar lakstošanos.
Tā Debija Allena ir sasodīti seksīga.
Paciestu Vandas dusmas par vienu vakaru ar šo.
-Noķēris varenu lomu. -Tāpat kā Sixers.
-Celis neizskatās tik slikti? -Viņas arī ne.
HILTON SANDJEGO
SANDJEGO APĢĒRBU IZSTĀDE
Apzinos, ka man pagaidām nav lielas pieredzes menedžeres darbā,
taču orientējos jauniešu modes tirgū
-un modernākajos... -Mičiganā.
Tendences valstī ir vienādas.
-Tāpēc... -Taču tās aizsākas šeit.
-Jā. -Losandželosā, Ņujorkā.
Mums vienmēr jābūt lietas kursā.
Mūs interesē visa valsts, ne tikai pilsētu demogrāfija.
Ļoti cerēju, ka tā teiksiet...
-Kellijas jaunkundz... -Piedod, ka kavēju.
Atvainojiet. Esi jau gandrīz beigusi?
Nē, lūdzu, palieciet.
Arnolds Felkers no kompānijas Hecht.
Kvēls pielūdzējs.
Tiešām?
Padomā tik, Kuka! Man patīk Hecht.
Vai minēja, ka viņa izvēlas man apģērbus?
Tā ir?
Jā. Visai komandai.
Sākot ar Karīma afrikāņu pelerīniem
un beidzot ar Norma un Kūpa kluba stilu.
Lai kur eju, visi jautā, kur to ņēmu?
Es atbildu,
ka mana meitene Kuka mani saģērbj godam.
Viņa ir mans slepenais ierocis.
Mēs jūsu noslēpumu neizpaudīsim.
Sakiet bērniem, ka Maģiskais lika labi uzvesties.
Katrā ziņā.
Mēs ar jums sazināsimies.
Paldies.
Ko tu šeit dari?
Tu nepriecājies, mani redzot?
Kad nākamreiz liksi man melot, es gribētu zināt iepriekš.
Paldies.
Kas notika ar pirmssezonu?
Treneris uzliks sīku naudas sodu.
Jāsatiek sava meitene.
-Tava meitene? -Tu esi mana meitene.
Vismaz tā būtu jābūt. Tikai tu spītējies.
-Īrvin, es... -Ne tāpēc es atbraucu.
Atbraucu tevi atbalstīt. Tev taisnība.
Tavi sapņi ir tikpat nozīmīgi kā manējie.
Tāpēc...
Tagad varu doties atpakaļ, pirms atņēmuši mēneša algu.
Pagaidi.
Ko teiks tavs Vērdžils?
Nav ne jausmas.
Neesam kopā jau vairākus mēnešus.
Un tu man nepateici?
Nē, bet...
Basketbols neilgst mūžību.
Attiecības gan.
Šoreiz es tevi neatlaidīšu, Kuka.
Tātad būšu gūstekne?
Beidz mani smīdināt. Man ir svarīgs sakāmais.
-Svarīgs? -Jā.
Tad es uzmanīgi klausos.
Esmu sapratis, ka mans īstais cilvēks šajā pasaulē esi tu.
Esmu licis tev daudz ciest,
tomēr tu esi palikusi līdzās.
Tu vienmēr uzmundrini, kad dzīvē neiet.
Gribu atlīdzināt tev ar to pašu.
Vai kāds tevi iebiedējis?
Es nopietni.
Tu esi pelnījusi čali, kurš tevi pienācīgi mīlētu.
Un tas esmu es.
Lūdzu, Kuka.
Dod man vēl vienu iespēju.
Vēl pēdējo.
Labi.
Vēl pēdējo.
Paklausieties visi!
Kukija ir mana sieviete!
Jūs dzirdat?
Es izturēšos godājami,
rīkošos pareizi.
Sievietes, netuvojieties man!
Tas attiecas uz tevi, tevi un tevi.
Maģiskais pieder tikai un vienīgi Kukijai.
Apsēdies, kamēr neesi nolauzis kaklu.
Tev tā nav jāizrādās.
FAME KOSTĪMI
Nolādētie Clippers.
Turklāt tavā dzimšanas dienā.
Cūcīga rīcība.
Maitas tikpat labi varēja mani aizsūtīt uz Sibīriju.
Skaidrs, kurš būs saspēles vadītājs.
Zini, atceros brīdi,
kad pirmoreiz iegāju mūsu ģērbtuvē,
ieraudzīju savu treniņtērpu
vienā telpā ar Abduldžabāra treniņtērpu.
Rotācijā man priekšā bija trīs čaļi.
Ļoti gribēju iekļūt pamatsastāvā.
Man tas bija svarīgāk par visu -
būt leikeram.
Nedomāju, ka tas beigsies.
Viss mainās, mīļais.
DAUDZ LAIMES, NORM!
FORUMA KLUBS
-Mainīt cilvēku dzimšanas dienā... -Nežēlīgi.
-Varbūt viņš tikko iespēlējies. -Tā nav pareizi.
Kā jūs uzsāksiet bez manis?
Skat, kurš atnācis.
Kapteini, kā klājas?
Prieks tevi redzēt. Tur viņš nāk.
-Prieks redzēt. -Kas notiek, vecīt?
Kā jums klājas? Sveiki.
Daudz laimes, vecīt. Pilnīgs stulbums.
Jā, bet nevaru teikt, ka esmu pārsteigts.
Sportā tā notiek, vai ne? Šodien šeit, rīt jau citur.
Viss kārtībā. Iespēja atvadīties.
Velns! Paskat, ko vējš atpūtis!
Mans pirmais treneris, kurš padarīja par leikeru.
Džerijs Vests, sasodīts!
Gribēju atnākt un pateikties.
Jā.
Es nekad neesmu tev paticis.
Pateici man to acīs. Zinu, ka šis ir tavs lēmums.
Tomēr gribu cerēt, ka nedaudz mani cieni.
Nu ko, pacelsim glāzes!
Kad būšu ticis pāri, novēlēšu jums visiem veiksmi,
bet, kad nākamreiz tiksimies, sadošu pa asti.
Norms caur centru. Līdz galam.
Niksons dominē, atgādinot Lakers,
-ko zaudējuši. -Nožēlojami!
CLIPPERS 110 - LAKERS 106 FINĀLS
Aiziet!
Sacēlās vētra un aizslaucīja Lakers.
Niksons atriebās bijušajiem komandas biedriem. Reta Clippers uzvara.
Šeit Pīts no Tarzānas.
Vai Lakers vēl ir izredzes rietumu konferencē?
Labs jautājums.
Jāteic, ka līga sāk panākt Showtime komandu.
Domāju, ka Bairons Skots gūs komandai panākumus.
Vests viņam izdarījis pakalpojumu.
Kanzassitija nolīgusi Džeku Makkiniju.
Šis dzenās Kings komandu kā medību suņus.
Vai Lakers spēs ko mainīt līgā, kas atkodusi viņu spēles stilu?
Railijam nav atbilžu.
Redam būs par ko pasmaidīt.
Norms guva saldu atmaksu.
Ja turpināsim snauduļot, to saņems ne tikai viņš.
Pat, šī ir pirmā sezonas nedēļa.
Jā, tagad viss izšķiras.
Ja sāc samierināties ar zaudējumiem.
Pērngad tikāt līdz finālam.
-Vēl pirms gada uzvarējāt. -Redzi?
-Tieši tā ir mūsu lielākā nelaime. -Kas? Uzvaras?
Mēs uz tām balstāmies kā uz kruķa.
Tiklīdz esi ticis virsotnē - atslābsti.
Tas ir dabiski. Tu to pat nejūti.
Un jau nākamajā mirklī zaudē Clippers novembrī.
Un tas pat neiztraucē saldo miegu.
Nav izslāpuši pēc uzvaras?
Nē. Viņi mīl šo sporta veidu. Grib uzvarēt.
Taču sākumā viņiem uzvara bija nepieciešama.
Nepieciešama. Bet nu es to vairs neredzu.
Savā prātā viņi saka: "Piekāst! Mums jau ir divi gredzeni."
Es mētājos skaļām frāzēm, jūsmoju un rakstu runas.
Un nu man sāk aptrūkties vārdu.
Te tu esi. Nāc taču.
Tūlīt sāksies Krusttēvs. Kur tu kavējies?
Man bija jāpadomā.
Laikam kas nopietns.
Ak vai. Labi.
Nē, nekas slikts.
-Īrvin... -Kuka, mēs esam ģimene.
Vienmēr būsim.
Kamēr es dzīvošu, tu nebūsi viena šajā pasaulē.
Tu dzirdi?
Ko tu saki?
Bet tu man neko nejautā.
Vai tu mani precēsi?
-Tu vēl neesi atbildējusi. -Jā! Jā.
Es tevi precēšu.
Mīļā?
Tu esi augšā?
Uzmini!
Īrvins saderinājies.
Sveika.
Kas šeit notiek?
Dosies ceļojumā?
Kas noticis?
Tu esi precējies.
Jā, pareizi. Biju klāt, atceries?
Ar citu.
Apdrošināšanas aģents gribēja runāt ar tavu sievu.
Teicu, ka tā esmu es. Viņš - šī dzīvojot Jūtā.
-Par ko ir runa? -Tu joprojām esi precējies ar Džoanu!
Zvanīju nolādētajam birojam. Tu neesi pieprasījis šķiršanos.
Labi, jā. Pagaidi. Jā.
Tas... Paklau.
Piekrītu, tas neizklausās labi. Bet tu pārproti.
Tā ir pārrakstīšanās kļūda.
Tu zini, kā man iet ar dokumentiem. Izklausās nopietni, bet nav.
Tas papīrs tepat kaut kur ir. Džoana to parakstīja.
-Es gribēju iesniegt. -Izbeidz!
Tātad tu zināji.
Zināji, ka neesi šķīries.
Vispār es... nebija tā, ka slēpu apzināti.
Vienkārši nogaidīju un tad aizmirsu komandas nejēdzību dēļ.
Vienkārši piemirsās.
Vienkārši piemirsās?
Šī ir mana dzīve!
Nē, pagaidi. Ko tu dari? Kur tu ej?
-Es aizeju. -Par tādu nieku?
Papīru dēļ?
Hanij, lūdzu!
Lūdzu, paklausies. Es tevi mīlu.
-Saki to savai sievai. -Tu esi mana sieva!
Neesmu vis.
Es esmu pirmā plikā meitene
grāmatā, kas pilna ar plikām meitenēm.
Tu vēlies vienīgi to. Vismaz esi tik godīgs un atzīsti.
Tā nav taisnība.
Tātad tas ir viss?
Tas ir viss? Tu aizej no manis?
-Es neaizeju, es bēgu. -Zini ko?
Ja tu nespēj man uzticēties, tad vācies!
Jauki.
-Doktor Bas. -Ne tagad!
Runa ir par Karīmu.
Es atrodos Belērā, kur šovakar liesmas ieskāva
Lakers centra spēlētāja Karīma Abduldžabāra māju.
Gājusi bojā 3000 džeza plašu kolekcija
un visu mūžu krātās basketbola piemiņas lietas.
Karīma nebija mājās, viņa partnere Šerila Pistono
un viņu abu dēls bija aizmiguši, tomēr izglābās.
No nelaimes glābis viņu mājdzīvnieks kaķis.
Un tur ir Karīms.
-Šerila. Šerila. -Es gulēju un neko nemanīju.
Tas nekas, jūs esat dzīvi.
Jūs esat dzīvi.
Ak kungs!
MĒS MĪLAM TEVI, KARĪM LAKERS KAPTEINIS
Tur viņš ir!
Kapteini, prieks tevi redzēt.
Paldies dievam, ka esi sveiks un vesels.
Šie ļaudis sapulcējušies tevi atbalstīt...
-Šodien nekādus autogrāfus. -Karīm!
Turies, Karīm.
Nezaudē dūšu, Karīm.
Mēs tevi mīlam.
Mēs tevi mīlam, Karīm!
Tu zini, kas tas ir?
Tētis saka - viņa mīļākais ieraksts.
Tavs tēvs ir gudrs vīrs.
Esam tavi fani. Tu savējo esot zaudējis ugunsgrēkā.
Mēs visi tevi mīlam.
Tu esi vislabākais.
-Es tevi mīlu. -Mēs ļoti tevi mīlam.
Man arī ir viena.
Nē, nekas. Lai viņi paliek.
Kapteini, jūtu tev līdzi.
Žēl par mitekli.
Esi pelnījis brīvu vakaru. Ej mājās.
Jā, tev šeit nav jābūt. Ne pret Dalasu novembrī.
Ir gan jābūt.
Šeit ir mana vieta.
Puiši, vai jūs varētu uz brīdi apsēsties? Paklausīties?
Mēs ietekmējam cilvēku dzīvi.
Viņi cieš un priecājas mums līdzi.
Mēs tevi mīlam.
Viņi sagaida, ka pacilāsim noskaņojumu.
Ka rādīsim viņu bērniem paraugu izcilībā.
Es kā komandas kapteinis to prasīšu no jums visiem.
Dodoties laukumā,
mēs prasīsim no sevis maksimumu.
Ne tikai savā labā,
bet šīs pilsētas labā.
Viņu labā.
Tā mēs viņiem atlīdzināsim.
Aiziet, kapteini.
Apsoliet to cits citam.
Apsoliet to sev.
No šīs dienas līdz jūnijam
katrā spēlē parādiet visaugstāko sniegumu.
Vai arī pazūdiet, jo šeit neiederaties.
-Tieši tā! -Pareizi.
Jo mēs nebūsim vieni.
Viņi gribēs mūs pārspēt.
Redzējuši mūs vājuma brīdī.
LAKERS PĀRSPĒJ NUGGETS DŽONSONS SPĪD AR 33 PUNKTIEM
Viņi grib mūs samīdīt.
CELTICS SAKAUJ CAVS BĒRDS SOLI SOLĪ AR MAĢISKO
Es viņus pārsteigšu.
Vecais vīrs vēl spēj spēlēt.
Visi māj ar roku. Piespēle Karīmam.
Pa kreisi, pa labi. Āķa metiens! Precīzi!
KARĪMS ABDULDŽABĀRS 31 421 PUNKTI KARJERĀ
Viņi mīl savu kapteini un vadītāju.
Tronī celts jauns rezultatīvākais karalis.
Lepnuma brīdis viņa mammai un tētim.
Visi kritizētāji un neticīgie lai nobučo man pakaļu,
jo es šajā pilsētā sarīkošu jaunus svētkus.
-Kā būs ar jums? Ko jūs darīsiet? -Jā!
Labi!
Jā, aiziet!
Klausiet kapteini. Aiziet!
1984. GADA FINĀLSPĒLES
RIETUMU KONFERENCES PIRMĀ KĀRTA LAKERS 3 - KINGS 0
AUSTRUMU KONFERENCES PIRMĀ KĀRTA CELTICS 3 - BULLETS 1
AUSTRUMU KONFERENCES PUSFINĀLS CELTICS 4 - KNICKS 3
RIETUMU KONFERENCES PUSFINĀLS LAKERS 4 - MAVERICKS 1
RIETUMU KONFERENCES FINĀLS SĒRIJAS VADĪBĀ LAKERS 3-1
AUSTRUMU KONFERENCES FINĀLS SĒRIJAS VADĪBĀ CELTICS 3-1
...atskanēs signāls.
Jūs spēlējat lieliski. Lakers stilā.
Mēs tevi sameklēsim.
Piespēlējam 33.
Parādiet tiem smurguļiem, uz ko esam spējīgi.
-Ejiet laukumā un sasitiet lupatās. -Tieši tā!
-Viens, divi, trīs. -Lupatās!
-"Celtics" uz trīs! Viens, divi, trīs. -Celtics!
Milvoki komandai ir jāuzvar. Tikai četrām komandām izdevies atspēlēties
no rezultāta 3-1.
Viena no tām bija Celtics 1981. gadā, kad tā ieguva titulu.
Spēle ir sākusies. Bērds saņem iemetienu no Makheila,
piespēlē Džonsonam uzbrukuma zonā.
Celtics nesteidzas.
Sidnijs Monkrīfs pārņem bumbu no Džonsona.
Tagad šķērso puslaukumu, izdarot spiedienu.
Markess Džonsons pārņem bumbu,
un Celtics tuvojas...
Dr. Bas, esmu Mārvins Mičelsons. Priecājos.
Pret jums ierosināta lieta.
-Kurš to izdarījis? -Es un jūsu sieva.
Bijusī sieva, ja tā var sacīt.
VERONIKA "HANIJA" PRET DŽERALDU HATENU BASU
-$100 miljoni? -Jā.
Taču Hanija ir saprātīga sieviete, pieņems Maģisko un Karīmu.
Lai šovakar izdodas. Sarauj, Lakers!
AUSTRUMU KONFERENCES FINĀLS
5. SPĒLE
Divas minūtes. Ja Celtics izturēs un Lakers uzvarēs,
tad mērosies spēkiem finālā pēc 15 gadu pārtraukuma.
Duelī, kuru fani īpaši gaidījuši.
Maģiskais Džonsons pret vērtīgāko spēlētāju Leriju Bērdu.
Celtics cenšas novilcināt laiku.
Maitasgabali, panāciet tik!
Saraustīšu gabalos tos bālģīmjus.
Šķiet, par maz...
-Ko saki? Esi gatavs? -Pie joda, nē, Bil!
Ir jauna diena. Sakausi Redu viņa paša paņēmieniem.
Gribi piesaukt nelaimi?
Teikšu tev tā, Džerij.
Norma maiņa,
tā prasīja drosmi.
Tu šogad izvilki šo komandu.
Izglābi to. Neaizmirsti to.
Džonsons Bērdam laukuma stūrī.
Tas izraujas.
Grozā!
Posieties uz Pupiņu pilsētu.
Uzgrilēsim leprekonus.
-Sagatavojiet šampanieti! -Šogad mēs tā nedarīsim.
Tagad Lakers ziņā...
Izslēdz to mēslu.
Es zinu.
Parasti nodrošinām vietu finālā, ko jūs šovakar izdarīsiet.
Tas ir īstais brīdis nosvinēt.
Nopirkt pāris kastu dzirkstošā, uzrīkot sev mazu ballīti.
Taču ne šoreiz.
Nezinu, kā jums,
bet man ir apriebies zaudēt.
Un šovakar man gribas kādam sadot pa pakaļu, kā jūs to izdarīsiet.
Bet Bostona un mēs...
ļaudis runā, ka esam sīvākie konkurenti sportā.
Bet tā nav.
Tā nav!
Kad tavas komandas rezultāts ir 0-7, tā nav konkurence.
Tas ir nospiedošs pārsvars.
Sakaujiet Losandželosu! Sakaujiet Losandželosu!
Mums viņiem jāizgriež sirds, nolādēts.
Jāparāda pasaulei, ka aizvien esam karaļi.
Tāda ir šābrīža situācija, un tai ir jāpieliek punkts.
Visas pārciestās sāpes un sirdēsti...
Nodariet to visu viņiem,
un mēs neko nesvinēsim, kamēr tas nebūs noticis.
Tāpēc tad, kad jums šovakar gribēsies iedzert alu,
es jums atgādināšu Pola Revīra nemirstīgos vārdus,
kurus viņš sacījis pirms 200 gadiem šajā pašā ielā.
"Lakers tuvojas."
Šobrīd viņu pusē ir vēsture.
Viņiem ir dinastija.
Un viņi ieradīsies ar savām meituškām
un mīkstmiesīgajiem, šaubīgajiem faniem
un gribēs nodedzināt mūsu mājvietu līdz zemei.
Gaistošas uzvaras ir viss, uz ko varam cerēt,
kamēr nebūsim sakāvuši sasodītos Celtics!
Sakaujiet Losandželosu! Sakaujiet Losandželosu!
Piekāst Bostonu!
Sakaujiet Losandželosu!
Piekāst Bostonu!
-Sakaujiet Losandželosu! -Piekāst Bostonu!
Sakaujiet Losandželosu!
Piekāst Bostonu!
SERIĀLS IR ZINĀMU FAKTU UN NOTIKUMU DRAMATIZĒJUMS.
DAŽI VĀRDI IR MAINĪTI, DAŽI NOTIKUMI UN VAROŅI
IR IZDOMĀTI VAI PĀRVEIDOTI, LAI PANĀKTU DRAMATISKU EFEKTU.
Subtitrus tulkoja: Gundega Gulbe